navinnseab/khmer-wikipedia-article huggingface dataset:
គណបក្សកម្ពុជាប្រជាធិបតេយ្យ: ប្រវត្តិសាស្រ្ត

ប្រវត្តិសាស្រ្ត 
យោងទៅតាមគណបក្សនេះ, ការរំលាយចោលនៃបក្សកុម្មុយនិស្តកម្ពុជា (បកក) និងការបង្កើតគណបក្សកម្ពុជាប្រជាធិបតេយ្យ (គកប) ថ្មីបានជំរុញឱ្យមានតម្រូវការក្នុងការសាមគ្គីគ្នាដើម្បីប្រឆាំងនឹងវៀតណាម, កម្លាំងសាមគ្គីភាពនេះអាចនឹងធ្វើឱ្យខ្សែគំនិតកុម្មុយនិស្តយួនមានភាពស្មុគស្មាញ។ ទ័ពជាតិនៃកម្ពុជាប្រជាធិបតេយ្យគឺជាស្លាបយោធាកងប្រដាប់អាវុធរបស់បក្ស និងរណសិរ្សប្រជាធិបតេយ្យស្នេហាជាតិនៃមហាសាមគ្គីជាតិកម្ពុជាគឺជាអង្គការមួយគ្រប់គ្រងដោយបក្ស។

អង្គលេខាធិការបក្សដំបូងនាពេលនោះគឺប៉ុល-ពត, ដូចច្នេះគណបក្សនេះត្រូវបានដឹកនាំដោយរដ្ឋាភិបាលនៃរបបកម្ពុជាប្រជាធិបតេយ្យដែលទើបនឹងដួលរលំ។ អ្នកដែលគាំទ្រ គកប ជាទូទៅត្រូវបានគេហៅថាខ្មែរក្រហមដដែរ។

នៅក្នុងពេលបង្កើត គបក នេះ, កងកម្លាំងខ្មែរក្រហមត្រូវបានរដ្ឋាភិបាល គបបក គាំទ្រដោយវៀតណាម កំពុងរុនច្រានទៅទិសពាយព្យរហូតដល់ព្រំដែនប្រទេសថៃ។ ពួក គកប ក៏បានចាប់ផ្តើមធ្វើសហប្រតិបត្តិការជាមួយបក្សពួកក្រុមទាំងឡាយណាដែលប្រឆាំងនឹងវៀតណាមនៅតំបន់នោះហើយក៏បានបង្កើតចេញជារដ្ឋាភិបាលចម្រុះកម្ពុជាប្រជាធិបតេយ្យក្នុងឆ្នាំ១៩៨២។

ទោះជាប៉ុល-ពតបានបោះបង់តំណែងជាមេដឹកនាំបក្សទៅឱ្យលោកខៀវ សំផនក្នុងឆ្នាំ១៩៨៥ ក្តី ក៏ប៉ុល-ពតនូវតែជាប់ពាក់ព័ន្ធនិងជាតួអង្គដ៏សំខាន់ម្នាក់នៅក្រោយរាល់សកម្មភាពរបស់គណបក្សនេះជានិច្ច។

មុនការបោះឆ្នោតឆ្នាំ១៩៩២/១៩៩៣, គណបក្សសាមគ្គីជាតិកម្ពុជា (គសជក) Arthur S. Banks, Thomas C. Muller, William Overstreet, Sean M. Phelan, Hal Smith (Ed.). Political Handbook of the World 1999. 2000. p. 154.ដែលត្រូវជាបក្សស្នងរបស់ គកប បានប្រកាសជាសាធារណៈក្នុងគោលបំណងចង់ចូលរួមក្នុងពិធីបោះឆ្នោតក៏ប៉ុន្តែជាចុងក្រោយក៏បានប្តូរគំនិតមិនចូលរួមវិញដោយថែមទាំងប្តេជ្ញាចិត្តថានឹងបញ្ឈប់ (គំទិច) ពិធីបោះឆ្នោតនេះ។ ក្រោយមក, អ៊ុនតាក់ (UNTAC) ក៏បានសម្រេចថានឹងមិនធ្វើការបោះឆ្នោតនៅក្នុងតំបន់ដែលស្ថិតនៅក្រោមការគ្រប់គ្រងរបស់ គកប នោះទេ (ពោលគឺតំបន់ភាគពាយព្យនៃប្រទេសកម្ពុជា)។ នៅពេលនោះដែរ, គេបានប៉ានស្មានថាចំនួនប្រជាជនកម្ពុជាប្រហែល ៦% ត្រូវកំពុងរស់នៅក្រោមការដឹកនាំរបស់ គកប។CPSR - document_view

គកប ត្រូវគេប្រកាសជាគណបក្សខុសច្បាប់នៅក្នុងប្រទេសកម្ពុជានៅខែកក្កដា ឆ្នាំ១៩៩៤។ ក្រោយមក, សកម្មភាពរបស់បក្ស គបក ត្រូវបានបន្តនៅក្រោមឈ្មោះគណបក្សសាមគ្គីជាតិកម្ពុជានិងរដ្ឋាភិបាលបណ្តោះអាសន្ននៃសហភាពជាតិនិងសង្គ្រោះជាតិកម្ពុជា។The Europa World Year Book Volume I. Europa Publications Limited. 1997. p. 775.
គណបក្សកុម្មុយនិស្តគុយបា

គណបក្សកុម្មុយនិស្តគុយបា (ភាសាអេស្ប៉ាញ៖ Partido Comunista de Cuba–PCC) ឬហៅសាមញ្ញថា បក្សកុម្មុយនិស្តគុយបា គឺជាគណបក្សកាន់អំណាចនៅក្នុងសាធារណរដ្ឋគុយបា។ រដ្ឋធម្មនុញ្ញនៃសាធារណរដ្ឋគុយបាបានចែងថា បក្សត្រូវដើរតួនាទីជា"កម្លាំងដឹកនាំរបស់សង្គមនិងរដ្ឋ"។ គណបក្សនេះត្រូវបានបង្កើតឡើងនៅថ្ងៃទី៣ ខែតុលា ឆ្នាំ១៩៦៥ ក្នុងនាមជាបក្សស្នងនៃគណបក្សរួបរួមបដិវត្តន៍សង្គមនិយមគុយបាដែលធ្លាប់បានចូលរួមក្នុងចលនា ២៦ កក្កដាជាមួយគណបក្សប្រជាជនសង្គមនិយមដើម្បីឡើងកាន់កាប់អំណាចដឹកនាំប្រទេសនៅក្នុងឆ្នាំ១៩៥៩។

PCC គឺជាគណបក្សកុម្មុយនិស្តដែលផ្អែកលើគោលការណ៍លទ្ធិប្រជាធិបតេយ្យកណ្តាល ដែលជាគោលការណ៍បង្កើតឡើងដោយអ្នកបដិវត្តន៍រុស្ស៊ីឈ្មោះវ្លាឌីមៀរ លេនីនដោយវាអនុញ្ញាតឱ្យមានការពិភាក្សាគ្នាដោយសេរីនិងបើកចំហរអំពីបញ្ហានៃគោលនយោបាយនៅក្នុងបក្សហើយបន្ទាប់មកគឺតម្រូវឱ្យមានការយល់ព្រមព្រៀងគ្នារវាងសមាជិកបក្សលើគោលនយោបាយថ្មី។ ស្ថាប័នខ្ពស់បំផុតរបស់បក្សគឺសមាជបក្សដែលត្រូវកោះប្រជុំរៀងរាល់ប្រាំឆ្នាំម្តង។ បើកិច្ចប្រជុំសមាជបក្សមិនអាចប្រព្រឹត្តិទៅរួចនុះគណៈកម្មាធិការកណ្តាលគឺជាអ្នករៀបចំកិច្ចប្រជុំជំនួស។ កិច្ចប្រជុំរបស់គណៈកម្មាធិការកណ្តាលគឺត្រូវប្រព្រឹត្តិទៅរយៈពេលពីរដងក្នុងមួយឆ្នាំដូច្នេះកាតព្វកិច្ចនិងទំនួសខុសត្រូវប្រចាំថ្ងៃគឺត្រូវបានប្រគល់មកឱ្យការិយាល័យនយោបាយ។ គិតត្រឹមខែមេសា ឆ្នាំ២០២១ លេខាទីមួយនៃគណៈកម្មាធិការបជ្ឈឹមបក្សគឺលោកមីហ្គែល ឌីយ៉ា-កានែល ហើយលោកក៏ត្រូវជាប្រធានាធិបតីគុយបាផងដែរ។ ចំណែកឯលេខាទីពីរនៃបក្សវិញគឺលោកចូសេ រ៉ាមន ម៉ាកាដូ វិនទូរ៉ាដោយលោកបានកាន់កាប់តំណែងនេះចាប់តាំងពីឆ្នាំ២០១១ ឯណោះ។
គណបក្សកុម្មុយនិស្តគុយបា: ប្រវត្តិសាស្ត្រ

ប្រវត្តិសាស្ត្រ

ក្រុមអង្គការកុម្មុយនិស្តនិងអង្គការអនាធិបតេយ្យចាប់មានឡើងនៅគុយបាតាំងពីដើមសម័យសាធារណរដ្ឋគុយបាឯណោះ។ គេបានឱ្យដឹងថា បក្សកុម្មុយនិស្តគុយបាដើមត្រូវបានបង្កើតនៅកំឡុងទស្សវត្ត ១៩២០។ នៅឆ្នាំ១៩៤៤ បក្សនោះក៏បានប្តូរឈ្មោះមកជា គណបក្សប្រជាជនសង្គមនិយមដើម្បីចូលរួមនៅក្នុងការបោះឆ្នោត។ នៅខែកក្កដា ឆ្នាំ១៩៦១ រយៈពេលពីរឆ្នាំបន្ទាប់ពីរដ្ឋាភិបាលរបស់លោកហ្វលជេនស៊ីអូ បាទីស្តាត្រូវបានផ្តួលរលំ ក្រុមបដិវត្តន៍គុយបាក៏បាននាំគ្នាទៅបង្កើតអង្គការនយោបាយមួយដែលមានឈ្មោះថា"អង្គការបដិវត្តន៍ចម្រុះ" (អបច)។ អង្គការបដិវត្តន៍ចម្រុះគុយបាគឺកើតចេញមកពីក្រុមបដិវត្តន៍បីមានដូចជា៖
 ចលនា ២៦ កក្កដា ដែលដឹកនាំដោយលោកហ្វីដែល កាស្ត្រូ
 គណបក្សប្រជាជនសង្គមនិយម ដែលដឹកនាំដោយលោកប្លាស រ៉ូកា
 ផ្នែកមួយនៃក្រុមប្រឹក្សានិស្សិតបដិវត្តន៍ដែលដឹកនាំដោយលោកហ្វារេ ឆូមន

នៅថ្ងៃទី២៦ ខែមីនា ឆ្នាំ១៩៦២ អបច ក៏បានប្តូរឈ្មោះមកជា "គណបក្សរួបរួមបដិវត្តន៍សង្គមនិយមគុយបា" (គរបសគ) ហើយទីបំផុតក៏បានប្តូរមក"គណបក្សកុម្មុយនិស្តគុយបា"នៅថ្ងៃទី៣ ខែតុលា ឆ្នាំ១៩៦៥។ នៅក្នុងមាត្រា ៥ នៃរដ្ឋធម្មនុញ្ញគុយបាឆ្នាំ១៩៧៦ បានចែងថា បក្សកុម្មុយនិស្តគឺជា"កម្លាំងដឹកនាំជាន់ខ្ពស់របស់សង្គមនិងរដ្ឋហើយមានកិច្ចប្រឹងប្រែងរួមគ្នាឆ្ពោះទៅរកការកសាងនូវលទ្ធិសង្គមនិយមនិងសង្គមកុម្មុយនិស្តដ៏រីកចម្រើនមួយ"។ រាល់គណបក្សនយោបាយទាំងអស់និងរួមទាំងបក្សកុម្មុយនិស្តនេះផងដែរគឺត្រូវបានហាមឃាត់មិនឱ្យផ្សព្វផ្សាយអង្គការរបស់ខ្លួនជាសាធារណៈនោះឡើយ។

ក្នុងរយៈពេល ១៥ ឆ្នាំដំបូងនៃអត្ថិភាពជាផ្លូវការរបស់ខ្លួន បក្សមួយនេះគឺកម្រនឹងចេញសកម្មភាពនៅខាងក្រៅការិយាល័យនយោបាយណាស់។ គណៈកម្មាធិការបជ្ឈឹមបក្សទាំង ១០០ រូបគឺមិនសូវបានជួបជុំគ្នាឡើយ ហើយអស់រយៈពេលជាងដប់ឆ្នាំក្រោយពីការបង្កើតបក្សឡើងទើបគេឃើញថាកិច្ចប្រជុំសមាជបក្សដំបូងត្រូវបើកប្រព្រឹត្តិធ្វើឡើង។ នៅឆ្នាំ១៩៦៩ សមាជិកភាពរបស់បក្សគឺមានត្រឹមតែ ៥៥,០០០ នាក់ប៉ុណ្ណោះដែលស្មើនឹង ០.៧% នៃចំនួនប្រជាជនសរុប។ ស្ថិតិនេះបានបញ្ជាក់ឱ្យឃើញថា បក្សកុម្មុយនិស្តគុយបាគឺជាគណបក្សកុម្មុយនិស្តកាន់អំណាចតូចជាងគេបង្អស់នៅលើពិភពលោក។ នៅកំឡុងទស្សវត្ត ១៩៧០ បរិធានបក្សក៏ចាប់ផ្តើមរីកលូតលាស់ឡើង។ នៅពេលដែលសមាជបក្សដំបូងចាប់ប្រព្រឹត្តិឡើងនៅក្នុងឆ្នាំ១៩៧៥ សមាជិកភាពនៃបក្សកុម្មុយនិស្តគុយបាបានកើនឡើងបានចំនួនពីរសែននាក់ឯណោះ។ ចាប់តាំងពីពេលនោះមក គណៈកម្មាធិការបជ្ឈឹមបក្សក៏ចាប់ផ្តើមជួបប្រជុំគ្នាជារឿយៗហើយបានចែកចេញនូវបរិធានអង្គការដែលអនុញ្ញាតឱ្យបក្សកាន់តួនាទីនាំមុខនៅក្នុងសង្គម។
គណបក្សកុម្មុយនិស្តគុយបា: សមាជប្រជុំបក្ស

សមាជប្រជុំបក្ស

បក្សកុម្មុយនិស្តគុយបាបានបើកសមាជប្រជុំដំបូងនៅក្នុងឆ្នាំ១៩៧៥ ហើយបន្ទាប់មកនៅឆ្នាំ១៩៨០ ១៩៨៦ ១៩៩១ ១៩៩៧ និង២០១១។ សមាជប្រជុំបក្សលើកទីប្រាំពីរត្រូវបានប្រព្រឹត្តិធ្វើឡើងពីថ្ងៃទី១៩ ខែមេសា រហូតដល់ថ្ងៃទី២២ ខែមេសា ឆ្នាំ២០១៦ ស្របនឹងថ្ងៃប្រារព្ធខួប ៥៥ ឆ្នាំនៃជ័យជម្នះរបស់កងទ័ពបដិវត្តន៍គុយបានៅឯឆ្នេរជីរន។

កិច្ចប្រជុំសមាជបក្សលើកទី៨ គ្រោងនឹងប្រព្រឹត្តិធ្វើឡើងចាប់ពីថ្ងៃទី១៦ ដល់ថ្ងៃទី១៩ ខែមេសា ឆ្នាំ២០២១។http://en.granma.cu/cuba/2019-12-20/led-by-raul-the-11th-plenum-of-the-communist-party-central-committee-held
គណបក្សកុម្មុយនិស្តគុយបា: គណៈកម្មាធិការបជ្ឈឹមបក្ស

គណៈកម្មាធិការបជ្ឈឹមបក្ស
សូមមើល: បញ្ជីសមាជិកគណៈកម្មាធិការបជ្ឈឹមបក្សកុម្មុយនិស្តគុយបា (ជាភាសាអេស្ប៉ាញ)
គណបក្សកុម្មុយនិស្តគុយបា: អង្គការធំៗរបស់បក្ស

អង្គការធំៗរបស់បក្ស
សម្ព័ន្ធយុវជនកុម្មុយនិស្តគុយបា (បង្កើតឡើងនៅឆ្នាំ១៩៦២ ដោយហ្វីដែល កាស្ត្រូ) ជាក្រុមយុវជនដែលនឹងបម្រើជាក្រុមសកម្មប្រយុទ្ធនៅពេលអនាគតឱ្យបក្ស។

សមាជីបកណ្តាលគុយបា (បង្កើតឡើងនៅឆ្នាំ១៩៣៩ ដោយប្លាស រ៉ូកា និងឡាសារ៉ូ ប៉េណា) ជាមជ្ឈមណ្ឌលសហជីបគុយបា។

សហព័ន្ធនារីគុយបា (បង្កើតឡើងនៅឆ្នាំ១៩៦០ ដោយហ្វីដែល កាស្រ្តូ និងវីលម៉ា អេស្ពីន) ជាអង្គការនារីកណ្តាល។

សមាគមកសិករជាតិខ្នាតតូច (បង្កើតឡើងនៅឆ្នាំ១៩៦០ ដោយហ្វីដែល កាស្ត្រូ) ជាអង្គការកសិករ។

អង្គការក្រុមនាំផ្លូវចូសេ ម៉ាទី (បង្កើតឡើងនៅឆ្នាំ១៩៧៧ ដោយហ្វីដែល កាស្ត្រូ) ជាអង្គការនិស្សិត (វ័យក្មេង)។

សហព័ន្ធនិស្សិតមធ្យមសិក្សា (បង្កើតឡើងនៅឆ្នាំ១៩៧០ ដោយហ្វីដែល កាស្ត្រូ) ជាអង្គការនិស្សិត (ដំបូង)។

សហព័ន្ធនិស្សិតសកលវិទ្យាល័យ (បង្កើតឡើងនៅឆ្នាំ១៩២២ ដោយជូលីអូ អានតូនីអូ មេឡា) ជាអង្គការនិស្សិត (សកលវិទ្យាល័យ)។

គណៈកម្មាធិការសម្រាប់ការការពារបដិវត្តន៍ (បង្កើតឡើងនៅឆ្នាំ១៩៦០ ដោយហ្វីដែល កាស្ត្រូ) ជាអង្គការការងារសហគមន៍។

សមាគមន៍យុទ្ធជននៃបដិវត្តន៍គុយបា (បង្កើតឡើងនៅឆ្នាំ១៩៩៣ ដោយហ្វីដែល កាស្ត្រូ) ជាអង្គការសម្រាប់បុគ្គលិកយោធាទាំងសកម្មនិងចូលនិវត្តន៍។

សហភាពអ្នកសារព័ត៌មានគុយបា (បង្កើតឡើងនៅឆ្នាំ១៩៦៣ ដោយហ្វីដែល កាស្ត្រូ) ជាអង្គការអ្នកសារព័ត៌មានកណ្តាល។
គណបក្សកុម្មុយនិស្តគុយបា: ក្រុមយុវជននៃបក្ស

ក្រុមយុវជននៃបក្ស

ស្លាបយុវជននៃបក្សកុម្មុយនិស្តគុយបាមានឈ្មោះថា សម្ព័ន្ធយុវជនកុម្មុយនិស្តគុយបា (Unión de Jóvenes Comunistas, UJC) ដែលសព្វថ្ងៃគឺជាអង្គការសមាជិកនៃសហព័ន្ធយុវជនប្រជាធិបតេយ្យពិភពលោក។ បក្សនេះក៏មានក្រុមវ័យក្មេងដែរ ដែលមានឈ្មោះថា អង្គការក្រុមនាំផ្លូវចូសេ ម៉ាទី។
គណបក្សកុម្មុយនិស្តគុយបា: មនោគមវិជ្ជា

មនោគមវិជ្ជា
បើប្រៀបធៀបទៅនឹងបក្សកុម្មុយនិស្តកាន់អំណាចនៅប្រទេសវៀតណាម ចិន និងឡាវ បក្សកុម្មុយនិស្តគុយបាគឺនូវតែប្រកាន់ខ្ជាប់នូវលទ្ធិម៉ាក្ស–លេនីនចាស់និងគំរូដឹកនាំចាស់របស់សូវៀត។ បច្ចុប្បន្ន បក្សកុម្មុយនិស្តគុយបាកំពុងកើតមានការស្ទាក់ស្ទើរយ៉ាងខ្លាំងមកលើការធ្វើកំណែទម្រង់ទីផ្សារហើយតាំងពីសហភាពសូវៀតត្រូវរំលាយចោលមក វាត្រូវបានគេបង្ខំឱ្យទទួលយកវិធានការទីផ្សារថ្មីៗមួយចំនួនសម្រាប់សេដ្ឋកិច្ចរបស់ខ្លួន។ បក្សកុម្មុយនិស្តគុយបាគឺចូលចិត្តប្រកាន់យកនូវគោលនយោបាយអន្តរាគមន៍បរទេស ហើយជារឿយៗវាតែងតែគាំទ្រនូវចលនាឬរដ្ឋាភិបាលឆ្វេងនិយមផ្សេងៗទៀតនៅលើពិភពលោក។ កិច្ចការអន្តរជាតិដ៏អស្ចារ្យបំផុតសម្រាប់បក្សនេះនិងប្រទេសគុយបាទាំងមូលគឺការលូកដៃចូលធ្វើអន្តរាគមន៍នៅក្នុងសង្គ្រាមស៊ីវិលក្នុងប្រទេសអង់កូឡា។ ក្រោយពីបដិវត្តន៍គុយបាត្រូវបានបញ្ចប់ គណបក្សនេះបានចាប់អនុវត្តនូវគោលលទ្ធិកាស្ត្រូ (មនោគមវិជ្ជារបស់លោកហ្វីដែល កាស្ត្រូ) ហើយនិងលទ្ធិហ្គីវ៉ារ៉ា។

គោលនយោបាយការបរទេសមួយទៀតរបស់បក្សនេះគឺការធ្វើទំនាក់ទំនងបរទេសតាមរយៈវេជ្ជពេទ្យ។ ជាទូទៅ គុយបាតែងបញ្ជូនវេជ្ជពេទ្យ អ្នកបច្ចេកទេសខាងកសិកម្ម និងអ្នកជំនាញជាតិគុយបារាប់ពាន់នាក់ផ្សេងៗទៀតទៅជួយប្រទេសកំពុងអភិវឌ្ឍន៍ជុំវិញពិភពលោក ទាំងនោះរួមមានប្រទេសកម្ពុជាផងដែរ។

តាំងពីក្លាយជាមេដឹកនាំបក្សមក លោករ៉ាអ៊ូ កាស្ត្រូបានចាប់អនុវត្តយុទ្ធនាការសេដ្ឋកិច្ចសង្គមនិយមថ្មីដោយយកត្រាប់តាមគំរូប្រទេសសេដ្ឋកិច្ចមួយចំនួនធំនៅអាស៊ី។ យោងតាមប្រការនេះ ប្រទេសគុយបាគឺកំពុងតម្រង់ខ្លួនបន្តិចម្តងៗទៅរកគំរូសេដ្ឋកិច្ចបែបប្រទេសចិន និងវៀតណាម។
គណបក្សកុម្មុយនិស្តគុយបា: ប្រវត្តិនៃការបោះឆ្នោត

ប្រវត្តិនៃការបោះឆ្នោត
ការបោះឆ្នោតរដ្ឋសភាជាតិ
ឆ្នាំបោះឆ្នោតប្រធានគណបក្សសន្លឹកឆ្នោត%អាសនៈ+/–ស្ថានភាពរដ្ឋាភិបាល១៩៧៦ហ្វីដែល កាស្ត្រូបោះឆ្នោតជ្រើសរើសដោយសភាក្រុង ៤៨៩ ១គណបក្សស្របច្បាប់តែមួយ១៩៨១បោះឆ្នោតជ្រើសរើសដោយសភាក្រុង ១០ ១១គណបក្សស្របច្បាប់តែមួយ១៩៨៦បោះឆ្នោតជ្រើសរើសដោយសភាក្រុង ១១ ១គណបក្សស្របច្បាប់តែមួយ១៩៩៣បញ្ជីពេញ៦,៩៣៩,៨៩៤៩៥.១% ៧៩ ១គណបក្សស្របច្បាប់តែមួយសន្លឹកឆ្នោតជ្រើសរើស៣៦០,៧៣៥៤.៩%១៩៩៨បញ្ជីពេញ៧,៥៣៣,២២២១០០% ១២ ១គណបក្សស្របច្បាប់តែមួយសន្លឹកឆ្នោតជ្រើសរើស២០០៣ ៨ ១គណបក្សស្របច្បាប់តែមួយ២០០៨បញ្ជីពេញ៧,១២៥,៧៥២៩១% ៥ ១គណបក្សស្របច្បាប់តែមួយសន្លឹកឆ្នោតជ្រើសរើស៧១៣,៦០៥៩%២០១៣រ៉ាអ៊ូ កាស្ត្រូបញ្ជីពេញ៦,០៣១,២១៥៨១.៣០% ២ ១គណបក្សស្របច្បាប់តែមួយសន្លឹកឆ្នោតជ្រើសរើស១,៣៨៧,៣០៧១៨.៧០%២០១៨បញ្ជីពេញ៥,៦២០,៧១៣៨០.៤៤% ៧ ១គណបក្សស្របច្បាប់តែមួយសន្លឹកឆ្នោតជ្រើសរើស១,៣៦៦,៣២៨១៩.៥៦%
គណបក្សកុម្មុយនិស្តគុយបា: ការបោះឆ្នោតរដ្ឋសភាជាតិ

ការបោះឆ្នោតរដ្ឋសភាជាតិ
ឆ្នាំបោះឆ្នោតប្រធានគណបក្សសន្លឹកឆ្នោត%អាសនៈ+/–ស្ថានភាពរដ្ឋាភិបាល១៩៧៦ហ្វីដែល កាស្ត្រូបោះឆ្នោតជ្រើសរើសដោយសភាក្រុង ៤៨៩ ១គណបក្សស្របច្បាប់តែមួយ១៩៨១បោះឆ្នោតជ្រើសរើសដោយសភាក្រុង ១០ ១១គណបក្សស្របច្បាប់តែមួយ១៩៨៦បោះឆ្នោតជ្រើសរើសដោយសភាក្រុង ១១ ១គណបក្សស្របច្បាប់តែមួយ១៩៩៣បញ្ជីពេញ៦,៩៣៩,៨៩៤៩៥.១% ៧៩ ១គណបក្សស្របច្បាប់តែមួយសន្លឹកឆ្នោតជ្រើសរើស៣៦០,៧៣៥៤.៩%១៩៩៨បញ្ជីពេញ៧,៥៣៣,២២២១០០% ១២ ១គណបក្សស្របច្បាប់តែមួយសន្លឹកឆ្នោតជ្រើសរើស២០០៣ ៨ ១គណបក្សស្របច្បាប់តែមួយ២០០៨បញ្ជីពេញ៧,១២៥,៧៥២៩១% ៥ ១គណបក្សស្របច្បាប់តែមួយសន្លឹកឆ្នោតជ្រើសរើស៧១៣,៦០៥៩%២០១៣រ៉ាអ៊ូ កាស្ត្រូបញ្ជីពេញ៦,០៣១,២១៥៨១.៣០% ២ ១គណបក្សស្របច្បាប់តែមួយសន្លឹកឆ្នោតជ្រើសរើស១,៣៨៧,៣០៧១៨.៧០%២០១៨បញ្ជីពេញ៥,៦២០,៧១៣៨០.៤៤% ៧ ១គណបក្សស្របច្បាប់តែមួយសន្លឹកឆ្នោតជ្រើសរើស១,៣៦៦,៣២៨១៩.៥៦%
គណបក្សកុម្មុយនិស្តគុយបា: តំណភ្ជាប់ក្រៅ

តំណភ្ជាប់ក្រៅ

 គេហទំព័រផ្លូវការ  ជាភាសាអេស្ប៉ាញ

គណបក្សកុម្មុយនិស្តគុយបា
ចំណាត់ថ្នាក់ក្រុម:គណបក្សនយោបាយនៅគុយបា
ចំណាត់ថ្នាក់ក្រុម:គណបក្សកុម្មុយនិស្តកាន់អំណាច
ចំណាត់ថ្នាក់ក្រុម:គណបក្សនយោបាយ
គណបក្សកុម្មុយនិស្តឥណ្ឌូចិន

គណបក្សកុម្មុយនិស្តឥណ្ឌូចិន (បារាំង: Parti Communiste Indochinois, វៀតណាម:Đảng Cộng sản Đông Dương, លាវ:ອິນດູຈີນພັກກອມມູນິດ) គឺជាគណបក្សនយោបាយស្នងឱ្យគណបក្សកុម្មុយនិស្តវៀតណាមចាស់នៅខែតុលា ឆ្នាំ១៩៣០។ គណបក្សនេះត្រូវបានរំលាយទៅវិញនៅថ្ងៃទី១១ ខែវិច្ឆិកា ឆ្នាំ១៩៤៥។
គណបក្សកុម្មុយនិស្តឥណ្ឌូចិន: ប្រវត្តិដើម

ប្រវត្តិដើម
បក្សកុម្មុយនិស្តវៀតណាមត្រូវបានបង្កើតឡើងនៅថ្ងៃទី៣ ខែកុម្ភៈ ឆ្នាំ១៩៣០ ដោយបង្រួបបង្រួមគណបក្សកុម្មុយនិស្តនៃឥណ្ឌូចិន (បក្សកុម្មុយនិស្តនៅតុងកឹង) និងបក្សកុម្មុយនិស្តអាណ្ណាម (នៅកូសាំងស៊ីន) រួមគ្នា។ ក្រោយមកក្រុមសម្ព័ន្ធកុម្មុយនិស្តឥណ្ឌូចិន (នៅអាណ្ណាម) ក៏បានសម្រេចចុះចូលជាមួយបក្សកុម្មុយនិស្តវៀតណាមរួមថ្មី។ ប៉ុន្តែ Comintern បានប្រកែកថាចលនាកុម្មុយនិស្តគួរតែមាននៅក្នុងឥណ្ឌូចិនទាំងមូល (ពោលគឺកម្ពុជា លាវ និងវៀតណាម) ជាជាងមានតែនៅក្នុងប្រទេសវៀតណាម ដូច្នេះហើយ Comintern ក៏បានជំរុញឱ្យ"បក្សកុម្មុយនិស្តវៀតណាម"ផ្លាស់ឈ្មោះមក"បក្សកុម្មុយនិស្តឥណ្ឌូចិន"។"ហូ-ជីមិញនិងចលនាកុម្មុយនិស្តរបស់លោក" .
សម្ព័ន្ធដើម្បីសង្គ្រោះជាតិវៀតណាមនៅកម្ពុជា
សម្ព័ន្ធដើម្បីសង្គ្រោះជាតិវៀតណាមនៅកម្ពុជា គឺជាចលនាតស៊ូគាំទ្រវៀតមិញរបស់ប្រជាជនវៀតណាមនៅប្រទេសកម្ពុជា។
អង្គការនេះបានផុសចេញពីខ្សែនៃគណៈកម្មាធិការបដិវត្តដែលបានបង្កើតឡើងដោយបណ្តាប្រជាជនវៀតណាមនៅតាមតំបន់ព្រំដែននៃប្រទេសកម្ពុជារហូតដល់ចុងឆ្នាំ១៩៤៦។ អង្គការនេះបានចែកចេញជាក្រុមតូចៗនៅតាមខេត្តតាកែវ ខេត្តព្រៃវែង និងភាគខាងត្បូងនៃខេត្តកណ្តាល។ សម្ព័ន្ធដើម្បីសង្គ្រោះជាតិវៀតណាមនៅកម្ពុជា បានបង្កើតឡើងជាអង្គការជួរមុខរបស់បក្សកុម្មុយនិស្តឥណ្ឌូចិនក្នុងខែមីនា ឆ្នាំ១៩៤៧, ដោយមានការចូលរួមពីគណៈកម្មាធិការក្នុងស្រុកជាច្រើន។UQAM. COMMITTEE FOR EXTERNAL AFFAIRS (Ban Ngoại Vụ) មានឯកសារមួយក្នុងចំណោមឯកសារប្រវត្តិសាស្រ្តដំបូងៗរបស់វៀតមិញដែលថតបានដោយបារាំងនៅកម្ពុជាបានចេញនៅថ្ងៃទី៣០ ខែមេសា ឆ្នាំ១៩៤៩។ ក្នុងឯកសារនោះបានបង្ហាញពីអត្ថិភាពនៃក្រុមសម្ព័ន្ធមួយនេះក៏ដូចជាការបង្ហាញលម្អិតៗនូវការស្នើសុំបង្កើតជាសម្ព័ន្ធភាពខ្មែរ-វៀតណាមប្រឆាំងនឹងអាណានិគមបារាំងផងដែរ។

ក្នុងឆ្នាំ១៩៥០, មានប្រភពមួយមកពីវៀតណាមបានបញ្ជាក់ថា អង្គការសម្ព័ន្ធនេះមានសមាជិកភាពរហូតដល់ទៅ ៥០,០០០ នាក់ឯណោះ។Kiernan, Ben. How Pol Pot Came to Power. London: Verso, 1985. p. 129-130
គណបក្សកុម្មុយនិស្តឥណ្ឌូចិន: សម្ព័ន្ធដើម្បីសង្គ្រោះជាតិវៀតណាមនៅកម្ពុជា

សម្ព័ន្ធដើម្បីសង្គ្រោះជាតិវៀតណាមនៅកម្ពុជា
សម្ព័ន្ធដើម្បីសង្គ្រោះជាតិវៀតណាមនៅកម្ពុជា គឺជាចលនាតស៊ូគាំទ្រវៀតមិញរបស់ប្រជាជនវៀតណាមនៅប្រទេសកម្ពុជា។
អង្គការនេះបានផុសចេញពីខ្សែនៃគណៈកម្មាធិការបដិវត្តដែលបានបង្កើតឡើងដោយបណ្តាប្រជាជនវៀតណាមនៅតាមតំបន់ព្រំដែននៃប្រទេសកម្ពុជារហូតដល់ចុងឆ្នាំ១៩៤៦។ អង្គការនេះបានចែកចេញជាក្រុមតូចៗនៅតាមខេត្តតាកែវ ខេត្តព្រៃវែង និងភាគខាងត្បូងនៃខេត្តកណ្តាល។ សម្ព័ន្ធដើម្បីសង្គ្រោះជាតិវៀតណាមនៅកម្ពុជា បានបង្កើតឡើងជាអង្គការជួរមុខរបស់បក្សកុម្មុយនិស្តឥណ្ឌូចិនក្នុងខែមីនា ឆ្នាំ១៩៤៧, ដោយមានការចូលរួមពីគណៈកម្មាធិការក្នុងស្រុកជាច្រើន។UQAM. COMMITTEE FOR EXTERNAL AFFAIRS (Ban Ngoại Vụ) មានឯកសារមួយក្នុងចំណោមឯកសារប្រវត្តិសាស្រ្តដំបូងៗរបស់វៀតមិញដែលថតបានដោយបារាំងនៅកម្ពុជាបានចេញនៅថ្ងៃទី៣០ ខែមេសា ឆ្នាំ១៩៤៩។ ក្នុងឯកសារនោះបានបង្ហាញពីអត្ថិភាពនៃក្រុមសម្ព័ន្ធមួយនេះក៏ដូចជាការបង្ហាញលម្អិតៗនូវការស្នើសុំបង្កើតជាសម្ព័ន្ធភាពខ្មែរ-វៀតណាមប្រឆាំងនឹងអាណានិគមបារាំងផងដែរ។

ក្នុងឆ្នាំ១៩៥០, មានប្រភពមួយមកពីវៀតណាមបានបញ្ជាក់ថា អង្គការសម្ព័ន្ធនេះមានសមាជិកភាពរហូតដល់ទៅ ៥០,០០០ នាក់ឯណោះ។Kiernan, Ben. How Pol Pot Came to Power. London: Verso, 1985. p. 129-130
គណបក្សកុម្មុយនិស្តឥណ្ឌូចិន: ការបម្រែបម្រួលបក្ស

ការបម្រែបម្រួលបក្ស
នៅក្នុងសេចក្តីសម្រេចមួយរបស់បក្សកុម្មុយនិស្តវៀតណាមនៅខែតុលា ឆ្នាំ១៩៣០ បានឱ្យដឹងថាបក្សនេះបានរិះគន់បទបញ្ញត្តិនិងឈ្មោះបក្សរបស់ខ្លួនដោយលើកឡើងនូវដំណោះស្រាយមួយគឺ"នៅពេលដែលដាក់ឈ្មោះបក្សថា'បក្សកុម្មុយនិស្តវៀតណាម'នេះបានបញ្ជាក់ថាប្រទេសកម្ពុជានិងឡាវគឺមិនជាប់ពាក់ព័ន្ធអ្វីជាមួយនោះទេ។ បើមិនរាប់បញ្ចូលប្រទេសទាំងពីរចូលជាមួយ វាហាក់ដូចជាមិនត្រឹមត្រូវព្រោះថាអាណ្ណាម កម្ពុជា និងឡាវគួរតែមានទំនាក់ទំនងជិតស្និទនឹងគ្នាទាំងខាងផ្នែកនយោបាយនិងសេដ្ឋកិច្ចទោះបីមិនចែករំលែកភាសា ទំនៀមទម្លាប់ និងក្រមសីលធម៌ដូចគ្នាក៏ដោយ"។ ដូច្នេះហើយ "បក្សកុម្មុយនិស្តវៀតណាម"ក៏បានផ្លាស់ប្តូរឈ្មោះមក"គណបក្ស/បក្សកុម្មុយនិស្តឥណ្ឌូចិន"វិញ។"Án Nghị quyết của Trung ương toàn thể Đại hội nói về tình hình hiện tại ở Đông Dương và nhiệm vụ cần kíp của Đảng 10-1930". .

ក្រោយៗមក ប.ក.ឥ បានចេញសេចក្តីថ្លែងការណ៍ដើម្បីពន្យល់ពីមូលហេតុនៃការផ្លាស់ប្តូរឈ្មោះបក្ស។ ដោយការកត់សំគាល់ពីទំនាក់ទំនងប្រវត្តិសាស្រ្តរវាងវៀតណាម ឡាវ និងកម្ពុជា, ខិត្តប័ណ្ណមួយបានចុះផ្សាយពីតម្រូវការនៃសហភាពនៃប្រទេសទាំងបីដើម្បីផ្តួលរំលំរបបអាណានិគមបារាំងនៅឥណ្ឌូចិន។"Truyền đơn giải thích việc đổi tên Đảng". .
គណបក្សកុម្មុយនិស្តឥណ្ឌូចិន: គម្រោងសកម្មភាពបក្ស

គម្រោងសកម្មភាពបក្ស
គម្រោងសកម្មភាពរបស់បក្សត្រូវបានចែកជា ១០ ចំណុចសំខាន់ៗ:"Appeal Made on the Occasion of the Founding of the Indochinese Communist Party". Selected Writings of Ho Chi Minh (1920-1969). Marxists Internet Archive. Retrieved 2 February 2011.
 ផ្តួលរំលំរបបចក្រពត្តិនិយមបារាំង របបសក្តិភូមិនៅវៀតណាម និងវណ្ណៈគហបតីភាពប្រតិកិរិយា
 ផ្តល់ឯករាជ្យឱ្យឥណ្ឌូចិន
 បង្កើតរដ្ឋាភិបាលដែលមានកម្មករ-កសិករ-ទាហាន ជាតំណាង
 រឹបអូសយកទ្រព្យសម្បត្តិធនាគារនិងសហគ្រាសផ្សេងៗដែលជាកម្មសិទ្ធិរបស់អ្នកចក្រពត្តិនិយម (មូលធនិក) រួចផ្ទេររបស់ទាំងអស់នោះទៅឱ្យរដ្ឋាភិបាលតំណាងកម្មករ កសិករ និងទាហាន
 រឹបអូសដីស្រែចម្ការនិងទ្រព្យសម្បត្តិទាំងអស់ដែលជាកម្មសិទ្ធិរបស់អ្នកចក្រពត្តិនិយមនិងពួកវណ្ណៈគហបតីហើយចែកចាយទ្រព្យទាំងនោះទៅឱ្យកសិករក្រីក្រ
 អនុវត្តការធ្វើការ ៨ ម៉ោងក្នុងមួយថ្ងៃ
 លុបបំបាត់ចោលនូវការបង្ខំទិញប័ណ្ណបំណុលរដ្ឋាភិបាល ការបង់ពន្ធស្ទង់មតិ និងការយកថ្លៃពន្ធខ្ពស់ពីជនក្រីក្រ
 ផ្តល់នូវលទ្ធិប្រជាធិបតេយ្យសេរីដល់មហាជន
 ផ្តល់ការអប់រំដល់ប្រជាជនគ្រប់រូប (មិនថាក្រ ឫមាន)
 អបរំជាតិឱ្យយល់ដឹងពីសមភាពបុរសនិងស្រ្តី។
គណបក្សកុម្មុយនិស្តឥណ្ឌូចិន: ការរំលាយបក្ស

ការរំលាយបក្ស
នៅថ្ងៃទី១១ ខែវិច្ឆិកា ឆ្នាំ១៩៤៥, គណបក្សកុម្មុយនិស្តឥណ្ឌូចិនបានចេញសេចក្តីប្រកាសរំលាយបក្សខ្លួន។"Thông cáo Đảng Cộng sản Đông Dương tự ý giải tán, ngày 11-11-1945". ក្រោយមកនៅឆ្នាំ១៩៥១, អតីតសមាជិកវៀតណាមនៃ គ.ក.ឥ ក៏បានទៅបង្កើតបក្សពលករវៀតណាម ចំណែកឯសមាជិកខ្មែរវិញបានទៅបង្កើតបក្សបដិវត្តន៍ប្រជាជនកម្ពុជា និងសមាជិកលាវបានទៅបង្កើតបក្សប្រជាជនឡាវ។
គណបក្សកុម្មុយនីស្តចិន

គណបក្សកុម្មុយនីស្តចិន (ចិន៖ 中国共产党, ភិងអ៊ិង៖ Zhōngguó Gòngchǎndǎng), អាចហៅបានថា បក្សកុម្មុយនីស្តចិន គឺជាគណបក្សនយោបាយកាន់អំណាចតែមួយគត់នៅសាធារណរដ្ឋប្រជាមានិតចិន។ បក្សកុម្មុយនីស្តចិនគឺជាគណបក្សនយោបាយនាំមុខនៃគណបក្សនយោបាយស្របច្បាប់ចំនួន ៨ ផ្សេងទៀតដែលរួមគ្នាបង្កើតបានជារណសិរ្សបង្រួបបង្រួម។ គណបក្សនេះត្រូវបានបង្កើតឡើងនៅក្នុងឆ្នាំ១៩២១ ដោយលោកឆិន ឌូស៊ីវ និងលោកលី តាចាវ។ ក្រោយពីមក បក្សមួយនេះបានទទួលនូវប្រជាប្រិយភាពយ៉ាងខ្លាំងសម្បើមពីសំណាក់ប្រជាជនចិនហើយនៅឆ្នាំ១៩៤៩ បក្សកុម្មុយនីស្តចិនក៏បានទទួលជោគជ័យក្នុងការវាយបណ្តេញរដ្ឋាភិបាលជាតិនិយមគួមីនតាងចេញពីចិនដីគោកទៅកោះតៃវ៉ាន់។ នៅថ្ងៃទី១ ខែតុលា ឆ្នាំ១៩៤៩ សាធារណរដ្ឋប្រជាមានិតចិនក៏បានប្រកាសបង្កើតឡើងដោយមានបក្សកុម្មុយនីស្តនេះជារដ្ឋាភិបាលដឹកនាំ។

កងទ័ពរំដោះប្រជាជន (ករប) គឺជាស្លាបយោធានិងត្រូវគ្រប់គ្រងដឹកនាំដោយគណបក្សនេះផ្ទាល់។

ក្រោមការដឹកនាំរបស់បក្សមួយនេះ ប្រទេសចិនត្រូវបានគេសម្តៅលើថាជារដ្ឋឯកបក្សម៉ាក្ស–លេនីននិយមផ្តាច់ការ។ គណបក្សនេះបានរៀបចំជាផ្លូវការដោយឈរលើមូលដ្ឋាននៃមជ្ឈិមនិយមប្រជាធិបតេយ្យ ដែលជាគោលការណ៍បង្កើតឡើងដោយលោកវ្លាឌីមៀរ លេនីនដោយគោលការណ៍នេះតម្រូវឱ្យបក្សមានការពិភាក្សាបើកចំហអំពីគោលនយោបាយណាមួយក្រោមលក្ខខណ្ឌថាសមាជិកបក្សទាំងអស់ត្រូវយល់ស្របគ្នាមុននឹងសម្រេចសេចក្តីអ្វីមួយ។
គណបក្សកុម្មុយនីស្តចិន: តំណភ្ជាប់ក្រៅ

តំណភ្ជាប់ក្រៅ

 គេហទំព័រផ្លូវការ
 (ភាសាអង់គ្លេស) People's Daily, សារព័ត៌មានផ្លូវការនៃគណៈកម្មាធិការបជ្ឈឹមបក្សកុម្មុយនិស្តចិន

ចំណាត់ថ្នាក់ក្រុម:នយោបាយចិន
ចំណាត់ថ្នាក់ក្រុម:រដ្ឋាភិបាលចិន
ចំណាត់ថ្នាក់ក្រុម:សាធារណរដ្ឋប្រជាមានិតចិន
ចំណាត់ថ្នាក់ក្រុម:គណបក្សកុម្មុយនិស្តកំពុងកាន់អំណាច
ចំណាត់ថ្នាក់ក្រុម:គណបក្សនយោបាយ
គណបក្សខ្មែរតែមួយ: ដោយយល់ឃើញថា ប្រទេសកម្ពុជា និងប្រជាជាតិខ្មែរ បានឆ្លងកាត់នូវបទពិសោធន៍មហាសោកនាដកម្ម ការវិនាសអន្តរាយ អំពើរំលោភសិទិ្ធមនុស្ស ក្នុងការដឹកនាំប្រទេសបែបកុម្មុយនីស្ត និងបែបផ្តាច់ការពីអតីតកាល។ មេរៀនប្រវតិ្តសាស្រ្តខ្មែរពីអតីតកាលជាបទពិសោធន៍ សម្រាប់នៅថ្ងៃនេះ ថ្ងៃស្អែក និងទៅ   ថ្ងៃអនាគត ដើម្បីធ្វើជាត្រីវិស័យដល់អ្នកនយោបាយខ្មែរបន្តវេន ត្រូវចេះគិតទទួលខុសត្រូវ ចេះពិចារណាឲ្យបានគ្រប់ជ្រុងជ្រោយ មុខនឹងធ្វើការសម្រេចកិច្ចការធំៗសម្រាប់ប្រទេសកម្ពុជា និងប្រជាជាតិខ្មែរ។

ដោយយល់ឃើញថា ប្រទេសកម្ពុជា និងប្រជាជាតិខ្មែរ បានឆ្លងកាត់នូវបទពិសោធន៍មហាសោកនាដកម្ម ការវិនាសអន្តរាយ អំពើរំលោភសិទិ្ធមនុស្ស ក្នុងការដឹកនាំប្រទេសបែបកុម្មុយនីស្ត និងបែបផ្តាច់ការពីអតីតកាល។ មេរៀនប្រវតិ្តសាស្រ្តខ្មែរពីអតីតកាលជាបទពិសោធន៍ សម្រាប់នៅថ្ងៃនេះ ថ្ងៃស្អែក និងទៅ   ថ្ងៃអនាគត ដើម្បីធ្វើជាត្រីវិស័យដល់អ្នកនយោបាយខ្មែរបន្តវេន ត្រូវចេះគិតទទួលខុសត្រូវ ចេះពិចារណាឲ្យបានគ្រប់ជ្រុងជ្រោយ មុខនឹងធ្វើការសម្រេចកិច្ចការធំៗសម្រាប់ប្រទេសកម្ពុជា និងប្រជាជាតិខ្មែរ។ 
ដើម្បីឲ្យប្រទេសកម្ពុជាមានស្ថេរភាពនយោបាយរឹងមាំជានិច្ច ត្រូវបង្កើតប្រព័ន្ធប្រជាធិបតេយ្យសេរីគំរូថ្មីមួយ ដោយមានការបង្កើតច្បាប់កំណត់តំណែងនាយករដ្ឋមន្រ្តី មានត្រឹមពីរអាណតិ្ត ស្មើដប់ឆ្នាំ និងប្រធានគណបក្សនយោបាយប្តូរវេន មានត្រឹមពីរអាណតិ្ត ស្មើដប់ឆ្នាំដូចគ្នា។ ការដឹកនាំប្រទេសកម្ពុជាតាមប្រព័ន្ធប្រជាធិបតេយ្យសេរី ដែលមានអំណាចពិតនៅក្នុងដៃប្រជាពលរដ្ឋខ្មែរ ទើបសេដ្ឋកិច្ចជាតិមានការរីកចម្រើនជឿនលឿន ប្រជាពលរដ្ឋខ្មែរមានជីវភាពធូរធា សុខដុមរមនា ឆ្ពោះទៅរកកោះសន្តិភាពពិតបា្រកដ ដើម្បីបង្កើតភាតរភាពរវាងខ្មែរ និងខ្មែរ ជាអមត។

ស្ថិតនៅក្នុងបរិបទនេះ យើងខ្ញុំជាអតីត សមាជិក សមាជិកា គណបក្សសង្គ្រោះជាតិ និងជាអ្នកប្រកាន់យកលិទ្ធិប្រជាធិបតេយ្យសេរីនិយមផ្សេងទៀត បានរួមគំនិតគ្នាយកជាតិជាធំ និងបានសម្រេចចិត្តបង្កើតគណបក្សនយោបាយដែលមានឈ្មោះថា «គណបក្សខ្មែរតែមួយ» ដើម្បីធ្វើជាគំរូទុកឲ្យអ្នកនយោបាយខ្មែរបន្តវេនជំនាន់ក្រោយៗ។
គណបក្សខ្មែររួបរួមជាតិ

គណបក្សខ្មែររួបរួមជាតិ (អង់គ្លេស៖ Khmer National United Party ហៅកាត់: ខ.រ.ជ ហៅកាត់អង់គ្លេស: K.N.U Party) គឺជាគណបក្សនយោបាយនៅកម្ពុជាដែលត្រូវបានបង្កើតឡើងក្នុងខែកុម្ភៈ ឆ្នាំ២០១៦ ដោយលោកញឹក ប៊ុនឆៃ និងអតីតសមាជិកនៃគណបក្សហ៊្វុនស៊ិនប៉ិច។
គណបក្សខ្មែររួបរួមជាតិ: គោលនយោបាយមូលដ្ឋាន

គោលនយោបាយមូលដ្ឋាន 
គោលនយោបាយមូលដ្ឋានរបស់គណបក្សខ្មែររួបរួមជាតិមាន៩ចំណុចដូចជា៖គោលនយោបាយមូលដ្ឋាន ទាំង៩ចំណុច របស់គណបក្ស ខ្មែររួបរួមជាតិ។ Facebook, 23 January 2017

១- ភូមិ ឃុំ សុខក្សេមក្សាន្ដ៖ បង្ក្រាប ទប់ស្កាត់ អំពើ ចោរកម្ម ក្មេងទំនើង អំពើអសិលធម៌សង្គម ហឹង្សាក្នុងគ្រួសារ ការចរាចរ ផលិត និងសេពគ្រឿងញៀន។

២- ភូមិឃុំស្អាតស្អំ៖ គ្មានអំពើពុករលួយ គ្មានការយកកម្រៃក្រៅផ្លូវការលើសេវាសាធារណៈគ្រប់ប្រភេទ ដូចជាអត្តសញ្ញាប័ណ្ណ ប័ណ្ណគ្រួសារ សៀវភៅស្នាក់នៅលិខិតបញ្ជាក់កំណើត លិខិតអាពាហ៍ពិពាហ៍ លិខិតបញ្ជាក់ នានា...។ល។

៣- ភូមិ-ឃុំ យុត្តិធម៌៖ គ្មានការរើសអើង បក្ខពួកនិយម និងគ្រួសារនិយម។

៤- ភូមិ-ឃុំ រុងរឿង៖ ប្រជាពលរដ្ឋមានចំណូល តាមរយៈការជម្រុញផលិតភាពកសិកម្មបែបទំនើប និងបច្ចេកទេសថ្មី ព្រមជាមួយការធានាតម្លៃកសិផល ស្របតាមតម្លៃទីផ្សារអន្ដរជាតិ។

៥- ភូមិ-ឃុំ សុខដុម្យ៖ ប្រជាពលរដ្ឋក្នុងមូលដ្ឋានមានការងារធ្វើគ្រប់គ្នា ទប់ស្កាត់ការធ្វើចំណាកស្រុក និងចំណាកស្រុកទៅក្រៅប្រទេស។

៦- ភូមិ-ឃុំ បៃតង៖ ទប់ស្កាត់ និងបង្ក្រាបអំពើកាប់បំផ្លាញព្រៃឈើ ធនធានធម្មជាតិ ការពារ និងលើកកម្ពស់បរិស្ថាន។

៧- ភូមិ-ឃុំ គ្មានការគៀបសង្កត់៖ ការពារ និងទប់ស្កាត់ការរំលោភបំពាន ដណ្ដើមដីធ្លី រឹបអូសទ្រព្យសម្បត្តិ ពីប្រជាពលរដ្ឋ។

៨- ភូមិឃុំ មានគុណភាព៖ លុបបំបាត់អនក្ខរកម្ម ខិតខំសាងសង់សាលារៀន នៅតាមភូមិ-ឃុំ និងជម្រុញកុមារគ្រប់អាយុបានចូលរៀនគ្រប់គ្នា។

៩- ភូមិ-ឃុំ អភិវឌ្ឍន៍៖ ខិតខំប្រមែប្រមូលប្រភពនានា ជួសជុលកសាងហេដ្ឋារចនាសម្ព័ន្ធ ជីកអណ្ដូងទឹក ស្រះទឹក ផ្គត់ផ្គង់ទឹកស្អាតតាមតម្រូវការក្នុងមូលដ្ឋាន។
គណបក្សខ្មែររួបរួមជាតិ: គោលការណ៍ដឹកនាំគណបក្សខ្មែររួបរួមជាតិ

គោលការណ៍ដឹកនាំគណបក្សខ្មែររួបរួមជាតិ 
គោលការណ៍ដឹកនាំនៃគណបក្សខ្មែររួបរួមជាតិគឺ៖គោលនយោបាយមូលដ្ឋាន ទាំង៩ចំណុច របស់គណបក្ស ខ្មែររួបរួមជាតិ។ Facebook, 23 January 2017

១- សមាជិក សមាជិកា សកម្មជន គណបក្សជាម្ចាស់គណបក្សខ្មែររួបរួមជាតិ។

២- គណបក្សខ្មែររួបរួមជាតិ តម្កល់ផលប្រយោជន៍ប្រទេសជាតិប្រជាពលរដ្ឋធំជាងផលប្រយោជន៍ផ្ទាល់ខ្លួន និងបក្ខពួក។

៣- ការដឹកនាំ គ្រប់គ្រងគណបក្ស តាមបែបលទ្ធិប្រជាធិបតេយ្យ គ្មានបក្ខពួកនិយមគ្រួសារនិយម និងគ្មានអំពើពុករលួយ។
គណបក្សឆន្ទៈខ្មែរ

គណបក្សឆន្ទៈខ្មែរ (អង់គ្លេស: គណបក្សប្រឆាំងខ្មែរ; ហៅកាត់: គ.ឆ.ខ; ហៅកាត់អង់គ្លេស: KWP) គឺជាគណបក្សនយោបាយ មួយនៅកម្ពុជាដែលត្រូវបានបង្កើតឡើងក្នុងឆ្នាំ២០១៨។ Page transparency ប្រធាននៃគណបក្សនេះគឺលោក គង់ មុនីកា។ លោក គង់ ម៉ូនីកា គឺជា​កូនប្រុស​បង្កើត​របស់​លោក គង់ គាំ ដែលជាអតីត​សមាជិក​ជាន់ខ្ពស់នៃ​គណបក្ស​សង្គ្រោះ​ជាតិ ដែល​ត្រូវបាន​តុលាការ​កំពូល​កម្ពុជា​រំលាយ​កាលពី​ខែវិច្ឆិកា ឆ្នាំ​២០១៧​។ នេះ និង​បងប្រុស​របស់​លោក គង់ ម៉ូ​នី​កា ចំនួន​២​នាក់ គឺ​លោក គង់ បូរ៉ា​ និង លោក គង់ សុភា រួម​នឹង​សមាជិក​អតីត​គណបក្ស​សង្គ្រោះ​ជាតិ ១១៥​នាក់​ផ្សេង​ទៀត ត្រូវ​បាន​ហាម​មិន​ឲ្យ​ធ្វើ​នយោបាយ​រយៈពេល៥​ឆ្នាំ។ គង់ ម៉ូនីកា ដែលមិនជាប់ពាក់ព័ន្ធ ចង់បន្តនយោបាយបក្សប្រឆាំង។Kong Monika’s Khmer Will Party has positioned itself as the replacement opposition Khmer Times, ២២ ឧសភា ២០១៨ លោក គង់ ម៉ូនីកា ធ្លាប់ធ្វើការនៅស្ថានទូតអូស្ត្រាលី និងសហរដ្ឋអាមេរិក យូអេសអេដ និងព្រឹទ្ធសភា។

នៅក្នុងសន្និសីទសម្ពោធរបស់ខ្លួននៅថ្ងៃទី ១ ខែកក្កដា ឆ្នាំ ២០១៨ គណបក្សឆន្ទៈខ្មែរបានពណ៌នាខ្លួនឯងថាជា"ព្រលឹងនៃ គណបក្សសង្គ្រោះជាតិ" ហើយបាននិយាយថាគោលបំណងរបស់ខ្លួនគឺដើម្បីឈ្នះអតីតអ្នកបោះឆ្នោតគណបក្សសង្គ្រោះជាតិជាង បីលាននាក់។Khmer Will Party seeks to rope in 3M voters before national poll  Phnom Penh Post, ២២ ឧសភា ២០១៨ គណបក្សកំណត់ថាខ្លួននឹងប្រឆាំងនឹងអំពើពុករលួយ និងបក្ខពួកនិយមធ្វើយុទ្ធនាការដើម្បី សេរីភាពនៃការបញ្ចេញមតិ និងការជួបប្រជុំ ហើយខិតខំធ្វើការផ្លាស់ប្តូររដ្ឋធម្មនុញ្ញ។

នៅក្នុងការបោះឆ្នោតជ្រើសតាំងតំណាងរាស្ត្រ នីតិកាលទី៦ ឆ្នាំ២០១៨ គណបក្សឆន្ទៈខ្មែរបានជាប់ចំណាត់ថ្នាក់លេខ៤ ប៉ុន្តែមិនបានឈ្នះអាសនៈទេ។ បេក្ខជន​របស់​ខ្លួន​៦០% ជា​អតីត​សមាជិក​គណបក្ស​សង្គ្រោះ​ជាតិ។ លោក គង់ មុនីកាបានពណ៌នា ការអំពាវនាវរបស់លោក សម រង្ស៊ីឱ្យធ្វើពហិការការបោះឆ្នោតនិងការគំរាមកំហែងរបស់គាត់ក្នុងការរៀបចំការបះបោរដ៏ពេញនិយម មួយនៅក្នុងព្រឹត្តិការណ៍នៃជ័យជម្នះរបស់គណបក្សប្រជាជនកម្ពុជាដែលកំពុងកាន់អំណាចថាជាការមិនពិត និងផ្ទុយនឹងបទដ្ឋាន អន្តរជាតិ។ ទោះបី​ជា​លទ្ធផល​នៅ​ឆ្ងាយ​ពី​គោលបំណងដែលបានប្រកាស​ក៏​ដោយ លោក គង់ ម៉ូនីកា បាន​ប្រកាស​ថា​ខ្លួន​ពេញ​ចិត្ត​នឹង​​លទ្ធផលនេះ។Khmer Will Party Is Satisfied with the Election’s Results Fresh News Asia, ១១ សីហា ២០១៨

នៅថ្ងៃទី ២៧ ខែមករា ឆ្នាំ ២០១៩ អតីតទីប្រឹក្សាច្បាប់របស់គណបក្សសង្គ្រោះជាតិ លោក គង់ គាំ ត្រូវបានតែងតាំងជា ប្រធានកិត្តិយសនៃគណបក្សឆន្ទៈខ្មែរ ។
គណបក្សឆន្ទៈខ្មែរ: គោលនយោបាយ

គោលនយោបាយ 
គោលនយោបាយ ៤ ចំណុចសម្រាប់ការបោះឆ្នោតក្រុមប្រឹក្សារាជធានី ខេត្ត ក្រុង ស្រុក ខណ្ឌ

គណបក្ស ឆន្ទៈខ្មែរ (គ.ឆ.ខ) បានដាក់ចេញនូវគោលនយោបាយ ៤ ចំណុចសម្រាប់ចូលរួមចំណែកប្រែក្លាយក្រុមប្រឹក្សារាជធានី ខេត្ត ក្រុង ស្រុក ខណ្ឌ ឱ្យកាន់តែមានភាពសកម្ម និងរស់រវើក ដើម្បីបង្ខិតសេវាសាធារណៈឱ្យកាន់តែខិតជិតប្រជាពលរដ្ឋនិងកាន់តែមានប្រសិទ្ធភាពបន្ថែមទៀត។

គោលនយោបាយ ៤ចំណុចនោះរួមមាន៖ គោលនយោបាយ៤ចំណុចរបស់គណបក្សឆន្ទៈខ្មែរ, ១២ ឧសភា ២០១៩

ចំណុចទី១៖ បោសសំអាតអំពើពុករលួយ ជម្រុញសេវាបម្រើប្រជាពលរដ្ឋគ្រប់យ៉ាងឱ្យឆាប់រហ័ស។

ចំណុចទី២៖ ជម្រុញផែនការអភិវឌ្ឍន៍ឃុំសង្កាត់ឱ្យទទួលជោគជ័យតាមសេចក្ដីប្រាថ្នារបស់ប្រជាពលរដ្ឋ។

ចំណុចទី៣៖ ជម្រុញការធានាសន្ដិសុខ សុវត្ថិភាព បញ្ចៀសគ្រោះថ្នាក់ចរាចរជាទូទៅ ពិសេសចំពោះកម្មកររោងចក្រ។

ចំណុចទី៤៖ ជម្រុញយុទ្ធនាការបរិស្ថានស្អាត និងសុវត្ថិភាពឃុំសង្កាត់ដោយគ្មានគ្រឿងញៀន គ្មានចោរកម្ម គ្មានល្បែងសុីសង។ល។